El Club de Patinatge Artístic de Burjassot, solidari amb els xiquets
2025-07-24

Mostren el seu saber fer en cada esdeveniment esportiu en el qual participen i, més si cap, si es tracta d’un solidari. Les components del Club de Patinatge Artístic de Burjassot, entrenades per Cristina Cuenca, han tingut l’oportunitat de participar en aquests dies en el Festival Solidari “Ningún niño sin regalo de reyes” en la localitat de Llíria.

Convidades pel Club de Patinatge Edeta Llíria, amb la seua actuació van fer que tot el públic gaudira del gran espectacle que és el patinatge i, a més, van fer possible que molts xiquets somriguen en aquestes dates gràcies a tots els regals que es van poder aconseguir en un festival tan especial.

Grans esportistes de gran cor.